
ДО ОБЩИНСКИ СЪВЕТ -
НЕСЕБЪР

Д О К Л А Д Н А  З А П И С К А
от Николай Димитров - кмет  на Община Несебър

Относно: Определяне на имоти - частна общинска собственост, които подлежат на задължително застраховане

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Съгласно чл.9, ал.2 от Закона за общинската собственост, Общинският съвет с Решения № 988 от Протокол № 36/12.09.2023 г., № 313 от Протокол № 13/ 16.12.2024г. и № 504 от Протокол № 19/ 28.07.2025г. определи имотите - частна общинска собственост, които подлежат на задължително застраховане, включително срещу природни бедствия и земетресения. 

Община Несебър изгради и въведе в експлоатация нови обекти – частна общинска собственост: 
1. „Многофункционална сграда за обществено обслужване“ в с. Баня, кв.23, УПИ I-общ. по регулационния план,  с идентификатор 02703.501.638.3 по КК, със ЗП 343.00 кв.м и обща РЗП  606,50 кв.м. Сградата се състои от два надземни и един полуподземен етаж и включва зони за читалищна дейност – библиотека, компютърен клуб, многофункционална зала със сцена, зона за спортна дейност и пенсионерски клуб;
2. „Закрит плувен басейн“ ,в ж. к "Черно море 1" – гр. Несебър,  кв.3, УПИ V по регулационния план, със ЗП 1043 кв.м, РЗП  1295.17 кв.м. ,  с идентификатор 51500.503.502.1 по КК. Сградата е двуетажна и включва закрит плувен басейн с размери 25 х 12,5 кв.м.,  136 зрителски места и обслужващи помещения.
3. „Подземен паркинг“ с РЗП 2450.43 кв.м. – самостоятелен обект с идентификатор 51500.502.429.10 .1 в сграда с идентификатор 51500.502.429.10 по КК на гр. Несебър, в кв.57, УПИ I-общ. по регулационния план,  с предназначение: гараж. Обектът е на две нива: открита част, разположена на покривната плоча с 65 паркоместа и подземна част със 74 бр. паркоместа; 

С оглед на общественото предназначение на гореизброените сгради е целесъобразно същите да подлежат на задължително застраховане
Предвид горното, предлагаме, на основание чл. 21, ал. 1, т. 8 от ЗМСМА Общински съвет – Несебър да вземе следното 
РЕШЕНИЕ:


“На основание чл. 9, ал. 2 във връзка с чл. 8, ал. 1 от Закона за общинската собственост и чл. 21, ал. 1, т. 8 и ал. 2 от Закона за местното самоуправление и местната администрация,  Общински съвет – Несебър определя следните сгради - частна общинска собственост, които подлежат на задължително застраховане с покритие включително срещу рисковете „природни бедствия“ и „земетресение“:

- „Многофункционална сграда за обществено обслужване“ с идентификатор 02703.501.638.3 по кадастралната карта на с. Баня със застроена площ 343.00 кв.м и обща разгъната застроена площ 606,50 кв.м, с АчОС № 6960/ 13.08.2026г.;

-  „Закрит плувен басейн“ с идентификатор 51500.503.502.1 по кадастралната карта на гр. Несебър със застроена площ 1043 кв.м и разгъната застроена площ  1295.17 кв.м., с АчОС № 6951/ 27.07.2026г.;
       
- „Подземен паркинг“ с разгъната застроена площ 2450.43 кв.м. – самостоятелен обект с идентификатор 51500.502.429.10 .1 в сграда с идентификатор 51500.502.429.10 по КК на гр. Несебър, с АчОС № 6923/ 28.01.2026г.“
Приложение: АчОС № 6960/ 13.08.2026г.; АчОС № 6951/ 27.07.2026г.; АчОС № 6923/ 28.01.2026г.
НИКОЛАЙ ДИМИТРОВ
Кмет на Община Несебър
Съгласувал: 
Нелина Колева, Началник на отдел „Общинска собственост”:

Изготвил: 
Пр. Димова, гл. Експерт отдел „Общинска собственост”
